पाएं अपने शहर की ताज़ा ख़बरें और फ्री ई-पेपरडाउनलोड करें
केएसडीएसयू में 2 दर्जन वित्त सहित संबद्ध कॉलेजों को सरकार से अंगीभूत कराने की चल तैयारी चल रही है। कुलपति प्रो. शशि नाथ झा ने राज्य सरकार को पत्र लिखकर अंगीभूत के बाद कॉलेजों की प्रगति करने की बात कही है। संस्कृत विश्वविद्यालय के करीब तीन दर्जन कॉलेजों को वित्त सहित संबंधन दिया गया था। जबकि, अन्य विश्वविद्यालयों के संबद्ध कॉलेजों को यह सुविधा नहीं मिली थी। संस्कृत विश्वविद्यालय के 31 कॉलेजों को अंगीभूत कॉलेजों की तरह ही शिक्षक एवं शिक्षकेतर कर्मचारियों को सारी वित्तीय सहायता मिली हुई थी।
बाद मेंं इनमें के 8 कॉलेजों का संबंधन खत्म कर दिया गया। एक कॉलेज को बाद में संबंधन मिल गया। अभी दो दर्जन कालेजों को विधि सहित संबंधन प्राप्त है। लेकिन, रिजल्ट के आधार पर अनुदान प्राप्त संबद्ध कॉलेजों की तरह ही इन कॉलेजों में भी शासी निकाय के माध्यम से सारी व्यवस्था को देखरेख करने के कारण विश्वविद्यालय प्रशासन की पकड़ बहुत अधिक नहीं हो पाती है। ऐसे में विवि प्रशासन को इन कॉलेजों को विकास परेशानी होती है। अधिकांश कॉलेजों को नैक मूल्यांकन करने में भी दिक्कत हो रहा है। साथ ही इन कालेजों के शिक्षक एवं कर्मचारियों को भी दोहरी स्थिति में रहने के लिए विवश होना पड़ता है। सारी स्थिति को मूल्यांकन कर ही विवि प्रशासन ने इन कॉलेजों को अंगीभूत करने की प्रक्रिया शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn